
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, RAPORTUL COMUN asupra proiectului de Lege privind transmiterea unui teren din domeniul public al statului și din administrarea Ministerului Transporturilor, aflat în concesiunea Companiei Naționale de căi Ferate "C.F.R-S.A.", în domeniul public al orașului Teiuș și în administrarea Consiliului Local al Orașului Teiuș, județul Alba, trimis Comisiei pentru administraţie publică şi amenajarea teritoriului și Comisiei pentru transporturi şi infrastructură pentru examinare pe fond, cu adresa nr. Plx. 374 din 23 octombrie 2017.

	PREŞEDINTE,
	PREȘEDINTE,

	Florin Claudiu ROMAN
	Lucian Nicolae BODE

RAPORT COMUN
asupra proiectului de Lege privind transmiterea unui teren din domeniul public al statului și din administrarea Ministerului Transporturilor, aflat în concesiunea Companiei Naționale de căi Ferate "C.F.R-S.A.", în domeniul public al orașului Teiuș și în administrarea Consiliului Local al Orașului Teiuș, județul Alba
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia pentru transporturi şi infrastructură au fost sesizate în fond, cu proiectului de Lege privind transmiterea unui teren din domeniul public al statului și din administrarea Ministerului Transporturilor, aflat în concesiunea Companiei Naționale de căi Ferate "C.F.R-S.A.", în domeniul public al orașului Teiuș și în administrarea Consiliului Local al Orașului Teiuș, județul Alba, trimis prin adresa nr. PL.x 374 din 23 octombrie 2017, înregistrat cu nr.4c-6/345 din 24 octombrie 2017, și respectiv cu 4c-26/159 din 24 octombrie 2017.
Camera Deputaţilor este Cameră decizională potrivit prevederilor art.75 alineatele (1) și (3) din Constituţia României, republicată şi ale art.92 din Regulamentul Camerei Deputaţilor, republicat.
Proiectul de lege a fost adoptat de Senat în şedinţa din 16 octombrie 2017, în calitate de primă Cameră sesizată, cu respectarea prevederilor art.76 alin.(2) din Constituţia României, republicată.

La întocmirea prezentului raport comun, Comisiile au avut în vedere:

· avizul negativ al Consiliului Legislativ (nr.511/5.07.2017) 

Proiectul de lege are ca obiect reglementarea transmiterii unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate „C.F.R.” - S.A., în domeniul public al oraşului Teiuş şi în administrarea Consiliului Local al Oraşului Teiuş, judeţul Alba, în vederea realizării unor investiţii de utilitate publică. Intervenţiile legislative sunt argumentate prin faptul că „terenul în suprafaţă de 74.496 mp nu mai este necesar desfăşurării activităţii specifice de transport feroviar şi este clar delimitat în afara zonei de siguranţă feroviară aferentă infrastructurii feroviare publice”. În orașul Teiuș, județul Alba, în baza Decretului Lege nr.61/1990, privind vânzarea de locuințe construite din fondurile statului către populație, locuințele de serviciu CFR au fost cumpărate de la Societatea Comercială Flips S.A. Alba.
Potrivit prevederilor art.61 și ale art.63 din Regulamentul Camerei Deputaţilor, republicat, examinarea proiectului de lege a avut loc în ședințe separate.

Comisia pentru transporturi și infrastructură și-a desfășurat lucrările în data de 28 noiembrie 2017. La lucrările Comisiei pentru transporturi și infrastructură au fost prezenți 18 deputați din totalul de 19 membri. 
Comisia pentru administraţie publică şi amenajarea teritoriului şi-a desfăşurat lucrările în data de 5 decembrie  2017. Din numărul total de 25 membri ai Comisiei pentru administraţie, publică şi amenajarea teritoriului au participat la şedinţă 22 deputaţi. 
La dezbateri a participat, în conformitate cu prevederile art.55 din Regulamentul Camerei Deputaţilor, republicat, în calitate de invitat doamna Rodica Petrică, Șef serviciu în cadrul Direcției Transport Feroviar.
În urma examinării proiectului de Lege şi a opiniilor exprimate, membrii  celor două Comisii au hotărât cu majoritate de voturi (1 abținere) adoptarea proiectului de Lege privind transmiterea unui teren din domeniul public al statului și din administrarea Ministerului Transporturilor, aflat în concesiunea Companiei Naționale de căi Ferate "C.F.R-S.A.", în domeniul public al orașului Teiuș și în administrarea Consiliului Local al Orașului Teiuș, județul Alba în forma adoptată de Senat.
În raport cu obiectul şi conţinutul său, proiectul de lege face parte din categoria legilor organice.
	PREŞEDINTE,

Florin-Claudiu ROMAN
	PREŞEDINTE, 

Lucian Nicolae BODE

	SECRETAR,

Simona BUCURA- OPRESCU
	SECRETAR, 

Marius BODEA


Șef serviciu, Sofia Chelaru                                                                     
Consilier parlamentar, Elena Hrincescu                                       Consilier parlamentar, Iulia Ioana Mircea 

